Sixteen Tons

"Sixteen Tons" הוא שיר על חייו של כורה פחם במכרות רוזווד שבמדינת קנטקי, שכתב הזמר-שחקן האמריקאי מרל טראוויס. טראוויס הקליט את השיר לראשונה באולפני Radio Recorders בהוליווד, ב-8 באוגוסט 1946.
השיר יצא לאור לראשונה ביולי 1947 באלבומו "Folk Songs of the Hills" בהוצאת קפיטול רקורדס שהפך גם לתקליט זהב בארצות הברית.

רקע
השיר מתאר את חייהם הקשים של כורי פחם שעבדו במכרות הפחם בקנטקי.
השורה "another day older and deeper in debt" ("עוד יום עובר והחוב עמוק יותר") ששרה מקהלת הליווי בשיר, לקוחה ממכתב שכתב ג'ון, אחיו של טראוויס. שורה הזו והשורה "I owe my soul to the company store" ("אני חייב את נשמתי לחנות החברה") מתייחסות לצורת התשלום לעובדי המכרה, שהתבססה על תשלום בתלושי זיכוי, שלא ניתן היה למוכרם, אלא רק להחליפם בסחורות שנמכרו בחנות החברה ועל שעבוד החובות לאלו שלא פרעו את חובם לחברה.
העובדים גם גרו בדרך כלל במעונות או בבתים בבעלות החברה, ששכר הדירה עבורם נוכה אוטומטית משכרם. בארצות הברית, צורת תשלום זו נמשכה עד שהשביתות של עובדי המכרות והאיגודים שלהם אילצו את המנהלים לשים לה קץ.

השם "שישה עשר טון" מתייחס לנוהג של חניכת כורים חדשים. באמצע שנות ה-20 של המאה ה-20, כורה נטה לכרות כשמונה עד עשרה טון ביום, בזמנים שבהם כורים חדשים נכנסו לעבוד, הכורים הוותיקים היו מתאמצים פחות, כך שהכורה החדש יכול היה "להרוויח שישה עשר טון" כבר ביומו הראשון (גודל התשלום היה יחסי לכמות הפחם שהפועל כרה באותו יום).

 גרסת טנסי ארני פורד 

ארני פורד מטנסי הקליט את "Sixteen Tons" ב-1955 כבי-סייד של גרסת הכיסוי שלו לשיר "You Don't Have to Be a Baby to Cry" של זמר הקאנטרי, מון מוליקן. השיר הגיע למצעד מוזיקת הקאנטרי של בילבורד בנובמבר ושהה במקום הראשון במשך עשרה שבועות. הגרסה של פורד כיכבה במשך שמונה שבועות במצעד מוזיקת הפופ האמריקאי וארבעה שבועות במקום הראשון במצעד הסינגלים הבריטי בינואר ופברואר 1956. ב-25 במרץ 2015, גרסה זו נכנסה לרישום הלאומי להקלטות של ספריית הקונגרס.

 גרסאות כיסוי 
הגרסה של פרנקי ליין לא יצאה לאור בארצות הברית אך נמכרה היטב בבריטניה. הגרסה של פורד יצאה לאור ב-17 באוקטובר, ועד 28 באוקטובר מכרה 400,000 עותקים. ב-10 בנובמבר נמכרו מיליון עותקים, ועד 15 בדצמבר נמכרו שני מיליון עותקים.

השיר הוקלט או בוצע בהופעה חיה על ידי מגוון רחב של מוזיקאים:

 1955: להקת האורגים, רד סובין, בי.בי קינג, לארי קרוס, מרווין והצ'ירפס, אלביס פרסלי,
 1956: יואן מק'קול ובריאן דיילי, מייקל הולידיי, אדי ארנולד
 1957: הפלאטרס
 1960: בו דידלי
 1972: C.C.S.
 1976: להקת דון האריסון
 1987: ג'וני קאש
 1990, 1992: אריק ברדון
 2012: טים "טיימבומב" ארמסטרונג
לשיר יש גרסאות בשפות רבות, ביניהן צרפתית, איטלקית, גרמנית, פינית, שוודית, איסלנדית, הולנדית, ספרדית, פורטוגזית, סרבית, צ'כית, רוסית, הונגרית, פולנית, סינית ויפנית.

גרסה בעברית
השיר תורגם לעברית בידי עמוס אטינגר ובוצע לראשונה על ידי בני אמדורסקי בשנת 1974.
השיר בגרסה באנגלית הוקלט על ידי איש התקשורת הישראלי רפי גינת, ויצא לאור באלבום שיריו בשם "בחירות אישיות" בשנת 2004.

 בספרות ובאמנויות 
הגרסה של אריק ברדון לשיר "Sixteen Tons" הוא שיר הפתיחה של הסרט האמריקאי משנת 1990 "ג'ו נגד הוולקנו".

השיר מופיע בפרק הבכורה של העונה השנייה של סדרת הדרמה האמריקאית "הסמויה", שם מבצעים גרסת כיסוי של השיר במהלך סצנת בר.

השיר מופיע בפרק של סאות' פארק (עונה 22, פרק 9 "Unfulfilled"), שבו תושבי העיר הולכים לעבוד במרכז מיון חבילות באמזונס כמו כורים.

השיר מופיע בפרק "Bart Gets an Elephant" של סדרת ההנפשה "משפחת סימפסון", כשמארג' מכריחה את בארט לנקות את בית.

השיר מופיע בפרק "החוזה" מתוך העונה השלישית של סדרת הדרמה האמריקאית "מד מן".

במשחק הווידאו "Fallout 76" , מופיעה הגרסה של פורד ל-"Sixteen Tons".

השיר הוא גם חלק מהפסקול של עונה 5, פרק 3 של דרמת הפשע "פארגו".

בשנת 2023, השיר נכלל בפסקול של סרט המדע הבדיוני של הבמאי וס אנדרסון, "אסטרואיד סיטי".

 קישורים חיצוניים 
 "Sixteen Tons :: The Story Behind the Legend", באתר הרשמי של טנסי ארני פורד
 "Sixteen Tons”, באתר The Pop History Dig
 20px "Sixteen Tons", במסד הנתונים המוזיקלי AllMusic
 20px "Sixteen Tons", במסד הנתונים המוזיקלי MusicBrainz
 20px "Sixteen Tons", במסד הנתונים המוזיקלי Discogs
 30px "Sixteen Tons", במסד הנתונים המוזיקלי Genius
 20px "Sixteen Tons", באתר המוזיקה Spotify
 44px "Sixteen Tons", באתר המוזיקה אפל מיוזיק
 20px "Sixteen Tons", באתר המוזיקה SoundCloud
 "Sixteen Tons", באתר המוזיקה SecondHandSongs

 ביצועים באנגלית











 ביצועים בצרפתית





25px ביצועים ביידיש


 ביצועים בעברית


 הערות שוליים 

קטגוריה:שירים באנגלית
קטגוריה:שירים שתורגמו מאנגלית לעברית
קטגוריה:שירים על עבודה
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:שירי מוזיקת קאנטרי אמריקאיים
קטגוריה:שירי פולק